Avis juridique important

|

52003PC0724

Πρόταση απόφαση του Συμβουλίου για την τροποποίηση των αποφάσεων 92/546/ ΕΟΚ της 23ης Νοεμβρίου 1992, 95/252/ΕΚ της 29ης Ιουνίου 1995 και 97/375/ΕΚ της 9ης Ιουνίου 1997 του Συμβουλίου με τις οποίες επιτρέπεται στο Ηνωμένο Βασίλειο να εφαρμόσει μέτρα παρέκκλισης από τα άρθρα 28ε παράγραφος 1, 6 και 17 της έκτης οδηγίας του Συμβουλίου (77/388/ΕΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλων εργασιών  /* COM/2003/0724 τελικό */

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση των αποφάσεων 92/546/ ΕΟΚ της 23ης Νοεμβρίου 1992, 95/252/ΕΚ της 29ης Ιουνίου 1995 και 97/375/ΕΚ της 9ης Ιουνίου 1997 του Συμβουλίου με τις οποίες επιτρέπεται στο Ηνωμένο Βασίλειο να εφαρμόσει μέτρα παρέκκλισης από τα άρθρα 28ε παράγραφος 1, 6 και 17 της έκτης οδηγίας του Συμβουλίου (77/388/ΕΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλων εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Δυνάμει του άρθρου 27 της έκτης οδηγίας του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση, [1] το Συμβούλιο δύναται, κατόπιν πρότασης της Επιτροπής, να επιτρέπει ομοφώνως, σε κάθε κράτος μέλος, τη λήψη ειδικών μέτρων κατά παρέκκλιση της εν λόγω οδηγίας, με σκοπό την απλοποίηση της είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.[1]   ΕΕ L 145, 13.6.1977, σ.1. Οδηγία που τροποποιήθηκε τελευταία από την οδηγία 2003/92/EΚ (ΕΕ L 260, 11.10.2003, σ.8).2. Κατά κανόνα, οι άδειες αυτές χορηγούνται σε προσωρινή βάση, έτσι ώστε να μπορεί να αξιολογηθεί μετά την πάροδο λίγων ετών, η σκοπιμότητα και η αποτελεσματικότητα των ειδικών μέτρων.3. Οι αποφάσεις 92/546/ΕOΚ της 23ης Νοεμβρίου 1992 [2], 95/252/ΕΚ της 29ης Ιουνίου 1995 [3] και 97/375/ΕΚ της 9ης Ιουνίου 1997 [4], τις οποίες εξέδωσε το Συμβούλιο δυνάμει του άρθρου 27 της έκτης οδηγίας, επέτρεψαν στο Ηνωμένο Βασίλειο να εφαρμόσει μέτρα παρέκκλισης των άρθρων 28ε παράγραφος 1, 6 και 17 της οδηγίας.[2]   ΕΕ L 351, 2.12.1992, σ. 34[3]   ΕΕ L 159, 11.7.1995, σ. 19[4]   ΕΕ L 158, 17.6.1997, σ. 43.4. Τα μέτρα που εγκρίθηκαν δυνάμει της απόφασης 92/546/ΕOΚ επιτρέπουν στο Ηνωμένο Βασίλειο να καταπολεμήσει τη φοροαποφυγή και τη φοροδιαφυγή στον τομέα των ενδοκοινοτικών αποκτήσεων μεταξύ μερών που συνδέονται με ειδική σχέση. Με την απόφαση του Συμβουλίου 2000/435/ΕΚ [5] παρατάθηκε η παρέκκλιση αυτή μέχρι τις 31 Δεκεμβρίου 2003, ημερομηνία κατά την οποία λήγει.[5]   ΕΕ L 172, 12.7.2000, σ.24.5. Τα μέτρα που επιτρέπονται δυνάμει της απόφασης 95/252/ΕΚ παρέχουν στο Ηνωμένο Βασίλειο τη δυνατότητα να εφαρμόζει το δικαίωμα προς έκπτωση του ενοικιαστή ή του μισθωτή χρηματοδοτικής μίσθωσης στο 50% του ΦΠΑ που επιβάλλεται στις δαπάνες ενοικίασης ή χρηματοδοτικής μίσθωσης ενός επιβατικού αυτοκινήτου που διαθέτει η επιχείρηση, όταν το εν λόγω αυτοκίνητο χρησιμοποιείται για ιδιωτικούς σκοπούς και να μην εξομοιώνει προς παροχές υπηρεσιών εξ επαχθούς αιτίας τη χρησιμοποίηση, από έναν υποκείμενο στο φόρο, για ιδιωτικούς σκοπούς, αυτοκινήτου που διαθέτει η επιχείρηση στο πλαίσιο ενοικίασης ή χρηματοδοτικής μίσθωσης. Δεδομένου ότι το μέτρο παρέκκλισης απαλλάσσει τους ενοικιαστές / μισθωτές χρηματοδοτικής μίσθωσης από την υποχρέωση καταχώρισης των χιλιομέτρων που διένυσαν για ιδιωτικούς σκοπούς με αυτοκίνητα που διαθέτει η επιχείρηση και να δηλώνουν, για κάθε όχημα, το φόρο που οφείλεται επί των χιλιομέτρων που διανύθηκαν για ιδιωτικούς σκοπούς, το μέτρο αυτό συνιστά απλοποίηση. Με την απόφαση του Συμβουλίου 2000/747/ΕΚ [6] παρατάθηκε η παρέκκλιση αυτή μέχρι τις 31 Δεκεμβρίου 2003, ημερομηνία κατά την οποία λήγει.[6]   ΕΕ L 302, 1.12.2000, σ.63.6. Τα μέτρα που επιτρέπονται δυνάμει της απόφασης 97/375/ΕΚ παρέχουν στο Ηνωμένο Βασίλειο τη δυνατότητα να εφαρμόζει ειδικό προαιρετικό σύστημα στο πλαίσιο του οποίου ο φόρος υπολογίζεται βάσει των πληρωμών και των εισπράξεων σε μετρητά (σύστημα λογιστικής ταμείου). Το σύστημα αυτό αποτελεί μέτρο απλοποίησης για τις μικρομεσαίες επιχειρήσεις. Με την απόφαση του Συμβουλίου 2000/435/ΕΚ [7] παρατάθηκε η παρέκκλιση αυτή έως τις 31 Δεκεμβρίου 2003, ημερομηνία κατά την οποία λήγει και αυξήθηκε από 400.000 σε 600.000 λίρες στερλίνες το ανώτατο όριο κύκλου εργασιών για το απλοποιημένο σύστημα λογιστικής ταμείου.[7]   ΕΕ L 172, 12.7.2000, σ.24.7. Με επιστολή που πρωτοκολλήθηκε από τη Γενική Γραμματεία στις 22 Οκτωβρίου 2003, το Ηνωμένο Βασίλειο ζήτησε την άδεια να παρατείνει την εφαρμογή των εν λόγω μέτρων κατά τρία ακόμη έτη και να αυξήσει από 600.000 σε 660.000 λίρες στερλίνες το ανώτατο όριο κύκλου εργασιών για το απλοποιημένο σύστημα λογιστικής ταμείου, το οποίο έχει καθοριστεί με την απόφαση 97/375/ΕΚ.8. Σύμφωνα με το άρθρο 27 παράγραφος 3 της έκτης οδηγίας, η Επιτροπή ενημέρωσε τα υπόλοιπα κράτη μέλη με επιστολή της 30 Οκτωβρίου 2003 σχετικά με το αίτημα του Ηνωμένου Βασιλείου.9. Κατά την άποψη της Επιτροπής, τα νομικά και πραγματικά περιστατικά που δικαιολόγησαν την εφαρμογή των εν λόγω ειδικών μέτρων δεν έχουν αλλάξει και εξακολουθούν να ισχύουν. Η αιτούμενη αύξηση, από 600.000 λίρες στερλίνες σε 660.000 λίρες στερλίνες, του ανώτατου ορίου κύκλου εργασιών που καθορίστηκε για το σύστημα λογιστικής ταμείου με την απόφαση 97/375/ΕΚ είναι σύμφωνη με τον πληθωρισμό και συνεπώς αιτιολογημένη.10. Ωστόσο, τα μέτρα που έχουν εγκριθεί δυνάμει της απόφασης 95/252/ΕΚ και τα οποία επιτρέπουν στο Ηνωμένο Βασίλειο να εφαρμόζει το δικαίωμα προς έκπτωση του ενοικιαστή ή του μισθωτή χρηματοδοτικής μίσθωσης στο 50% του φόρου προστιθέμενης αξίας που επιβάλλεται στις δαπάνες ενοικίασης ή χρηματοδοτικής μίσθωσης ενός επιβατικού αυτοκινήτου που διαθέτει η επιχείρηση, όταν το αυτοκίνητο αυτό χρησιμοποιείται για ιδιωτικούς σκοπούς και να μην εξομοιώνει προς παροχές υπηρεσιών εξ επαχθούς αιτίας τη χρησιμοποίηση, από υποκείμενο στο φόρο, για ιδιωτικούς σκοπούς, αυτοκινήτου που διαθέτει η επιχείρηση στο πλαίσιο ενοικίασης ή χρηματοδοτικής μίσθωσης, ενδέχεται να θιγούν από την αίτηση που υπέβαλε το Bundesfinanzhof (υπόθεση C-17/01) για την έκδοση προδικαστικής απόφασης, επί της οποίας το Δικαστήριο δεν έχει ακόμη αποφανθεί. Αντικείμενο του προδικαστικού ερωτήματος αποτελεί η πρακτική που ακολουθούν οι γερμανικές αρχές και η οποία συνίσταται στον περιορισμό στο 50% του δικαιώματος προς έκπτωση του ΦΠΑ που επιβάλλεται σε όλες τις δαπάνες που αφορούν οχήματα (αγορά, ενοικίαση, έξοδα λειτουργίας). Η έκβαση της διαδικασίας όσον αφορά το προδικαστικό αυτό ερώτημα ενδέχεται να έχει μεγάλη σημασία για το αν τα εν λόγω μέτρα μπορούν να επιτραπούν στο μέλλον δυνάμει του άρθρου 27. Για τους λόγους αυτούς, η παράταση που χορηγήθηκε στη Γερμανία σε ανάλογη περίπτωση, με την απόφαση του Συμβουλίου 2003/354/ΕΚ [8], ανανεώθηκε για ένα μόνο έτος. Ως εκ τούτου, η παράταση που ζητείται στην προκειμένη περίπτωση μπορεί να χορηγηθεί για ένα μόνο έτος.[8]   ΕΕ L 123, 17.5.2003 σ. 4711. Λαμβανομένων υπόψη των προαναφερθέντων, η Επιτροπή κρίνει ότι η παράταση που ζητά το Ηνωμένο Βασίλειο πρέπει να χορηγηθεί και ότι οι προαναφερθείσες αποφάσεις 92/546/ΕΟΚ και 97/375/ΕΚ πρέπει να παραταθούν μέχρι τις 31 Δεκεμβρίου 2006. Τα μέτρα που έχουν εγκριθεί δυνάμει της απόφασης 95/252/ΕΚ πρέπει να παραταθούν μέχρι τις 31 Δεκεμβρίου 2004. Η αύξηση σε 660.000 λίρες στερλίνες του ανώτατου ορίου κύκλου εργασιών που είχε καθοριστεί σε 600.000 λίρες στερλίνες με την απόφαση 97/375/ΕΚ αντιστοιχεί στον πληθωρισμό και πρέπει συνεπώς να επιτραπεί.Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση των αποφάσεων 92/546/ ΕΟΚ της 23ης Νοεμβρίου 1992, 95/252/ΕΚ της 29ης Ιουνίου 1995 και 97/375/ΕΚ της 9ης Ιουνίου 1997 του Συμβουλίου με τις οποίες επιτρέπεται στο Ηνωμένο Βασίλειο να εφαρμόσει μέτρα παρέκκλισης από τα άρθρα 28ε παράγραφος 1, 6 και 17 της έκτης οδηγίας του Συμβουλίου (77/388/ΕΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλων εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας,την έκτη οδηγία του Συμβουλίου (77/388/ΕΟΚ) της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλων εργασιών -κοινό σύστημα φόρου προστιθέμενης αξίας: ομοιόμορφη φορολογική βάση [9], και ιδίως το άρθρο 27 παράγραφος 1,[9]   ΕΕ L 145, 13.6.1977, σ.1. Οδηγία που τροποποιήθηκε τελευταία από την οδηγία 2003/92/EΚ (ΕΕ L 260, 11.10.2003, σ.8)την πρόταση της Επιτροπής [10],[10]  ΕΕ C , , σ. .Εκτιμώντας τα εξής:(1) Με επιστολή που πρωτοκολλήθηκε από τη Γενική Γραμματεία της Επιτροπής στις 22 Οκτωβρίου 2003 το Ηνωμένο Βασίλειο ζήτησε την παράταση των αποφάσεων 92/546/ΕΟΚ της 23ης Νοεμβρίου 1992 [11], 95/252/ΕΚ της 29ης Ιουνίου 1995 [12] και 97/375/ΕΚ της 9ης Ιουνίου 1997 [13] οι οποίες του επιτρέπουν να εφαρμόσει μέτρα παρέκκλισης από τα άρθρα 28ε παράγραφος 1, 6 και 17 της έκτης οδηγίας. Το Ηνωμένο Βασίλειο ζήτησε επίσης την αύξηση του ανώτατου ορίου κύκλου εργασιών για το απλοποιημένο σύστημα λογιστικής ταμείου, το οποίο είχε εγκριθεί με την απόφαση 97/375/ΕΚ από 600.000 σε 660.000 λίρες στερλίνες.[11]   ΕΕ L 351, 2.12.1992, σ. 34 που τροποποιήθηκε τελευταία με την απόφαση 2000/435/ΕΚ του Συμβουλίου της 29.6.2000 ( ΕΕ L 172, 12.7.2000, σ.24.)[12]   ΕΕ L 159, 11.7.1995, σ. 19 που τροποποιήθηκε τελευταία με την απόφαση 2000/747/ΕΚ του Συμβουλίου της 27.11.2000 ( ΕΕ L 302, 1.12.2000, σ.63.)[13]   ΕΕ L 158, 17.6.1997, σ. 43 που τροποποιήθηκε τελευταία με την απόφαση 2000/435/ΕΚ του Συμβουλίου της 29.6.2000 ( ΕΕ L 172, 12.7.2000, σ.24.)(2) Η απόφαση 92/546/ΕΟΚ επιτρέπει στο Ηνωμένο Βασίλειο να λάβει μέτρα κατά της φοροαποφυγής και φοροδιαφυγής στον τομέα των ενδοκοινοτικών αποκτήσεων μεταξύ των μερών που συνδέονται με ειδική σχέση μέχρι τις 31 Δεκεμβρίου 2003.(3) Η απόφαση 95/252/ΕΚ επιτρέπει στο Ηνωμένο Βασίλειο να εφαρμόζει το δικαίωμα προς έκπτωση του ενοικιαστή ή του μισθωτή χρηματοδοτικής μίσθωσης στο 50% του ΦΠΑ που επιβάλλεται στις δαπάνες ενοικίασης ή χρηματοδοτικής μίσθωσης ενός επιβατικού αυτοκινήτου που διαθέτει η επιχείρηση, όταν το εν λόγω αυτοκίνητο χρησιμοποιείται για ιδιωτικούς σκοπούς και να μην εξομοιώνει προς παροχές υπηρεσιών εξ επαχθούς αιτίας τη χρησιμοποίηση, από έναν υποκείμενο στο φόρο, για ιδιωτικούς σκοπούς, αυτοκινήτου που διαθέτει η επιχείρηση στο πλαίσιο ενοικίασης ή χρηματοδοτικής μίσθωσης. Δεδομένου ότι το εν λόγω μέτρο παρέκκλισης απαλλάσσει τον ενοικιαστή / μισθωτή χρηματοδοτικής μίσθωσης από την υποχρέωση καταχώρισης των χιλιομέτρων που διένυσαν για ιδιωτικούς σκοπούς με αυτοκίνητα που διαθέτει η επιχείρηση και να δηλώνουν, για κάθε όχημα, το φόρο που οφείλεται επί των χιλιομέτρων που διανύθηκαν για ιδιωτικούς σκοπούς, συνιστά μέτρο απλοποίησης. Το μέτρο αυτό εφαρμόζεται μέχρι τις 31 Δεκεμβρίου 2003, ημερομηνία κατά την οποία λήγει.(4) Η απόφαση 97/375/ΕΚ επιτρέπει στο Ηνωμένο Βασίλειο να εφαρμόσει ένα ειδικό προαιρετικό σύστημα στο πλαίσιο του οποίου ο φόρος υπολογίζεται βάσει των πληρωμών και των εισπράξεων σε μετρητά (σύστημα λογιστικής ταμείου) με ανώτατο όριο κύκλου εργασιών 600.000 λίρες στερλίνες. Το σύστημα αυτό αποτελεί μέτρο απλοποίησης για τις μικρομεσαίες επιχειρήσεις και εφαρμόζεται μέχρι τις 31 Δεκεμβρίου 2003, ημερομηνία κατά την οποία λήγει.(5) Τα νομικά και πραγματικά περιστατικά που δικαιολόγησαν την εφαρμογή των εν λόγω ειδικών μέτρων δεν έχουν αλλάξει και εξακολουθούν να ισχύουν. Ωστόσο, τα μέτρα που έχουν εγκριθεί δυνάμει της απόφασης 95/252/ΕΚ και τα οποία επιτρέπουν στο Ηνωμένο Βασίλειο να αποκλείσει το 50% του φόρου προστιθέμενης αξίας που επιβάλλεται στις δαπάνες ενοικίασης ή χρηματοδοτικής μίσθωσης ενός επιβατικού αυτοκινήτου που διαθέτει η επιχείρηση όταν το αυτοκίνητο αυτό χρησιμοποιείται για ιδιωτικούς σκοπούς και να μην εξομοιώσει προς παροχές υπηρεσιών εξ επαχθούς αιτίας τη χρησιμοποίηση, από υποκείμενο στο φόρο, για ιδιωτικούς σκοπούς, αυτοκινήτου που διαθέτει η επιχείρηση στο πλαίσιο ενοικίασης ή χρηματοδοτικής μίσθωσης, ενδέχεται να θιγούν από προδικαστικό ερώτημα (υπόθεση C-17/01), επί του οποίου το Δικαστήριο δεν έχει ακόμη αποφανθεί. Το Δικαστήριο καλείται να αποφανθεί ως προς την εγκυρότητα πρακτικής που συνίσταται στον περιορισμό σε 50% του δικαιώματος προς έκπτωση του ΦΠΑ που επιβάλλεται σε όλες τις δαπάνες που αφορούν οχήματα (αγορά, ενοικίαση, έξοδα λειτουργίας). Η έκβαση της διαδικασίας όσον αφορά το προδικαστικό αυτό ερώτημα ενδέχεται να έχει μεγάλη σημασία για το αν τα εν λόγω μέτρα μπορούν να επιτραπούν στο μέλλον δυνάμει του άρθρου 27. Η αύξηση σε 660.000 λίρες στερλίνες του ανώτατου ορίου κύκλου εργασιών που είχε καθοριστεί σε 600.000 λίρες στερλίνες με την απόφαση 97/375/ΕΚ είναι σύμφωνη με τον πληθωρισμό.(6) Η άδεια που έχει χορηγηθεί με τις αποφάσεις 92/546/ΕΟΚ της 23ης Νοεμβρίου 1992 και 97/375/ΕΚ της 9ης Ιουλίου 1997 πρέπει συνεπώς να παραταθεί μέχρι τις 31 Δεκεμβρίου 2006. Η άδεια που έχει χορηγηθεί με την απόφαση 95/252/ΕΚ της 29ης Ιουνίου 1995 πρέπει συνεπώς να παραταθεί μέχρι τις 31 Δεκεμβρίου 2004. Η προθεσμία αυτή θα επιτρέψει την αξιολόγηση του μέτρου παρέκκλισης βάσει της απόφασης του Δικαστηρίου στην υπόθεση C-17/01. Η αύξηση του ανώτατου ορίου του κύκλου εργασιών σε 660.000 λίρες στερλίνες αντιστοιχεί στον πληθωρισμό και, ως εκ τούτου, θα πρέπει να επιτραπεί.(7) Η εν λόγω παρέκκλιση δεν έχει επιπτώσεις στους ιδίους πόρους των Ευρωπαϊκών Κοινοτήτων που προέρχονται από το φόρο προστιθέμενης αξίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 1 της απόφασης 92/546/ΕΟΚ η ημερομηνία 31 Δεκεμβρίου 2003 αντικαθίσταται από την ημερομηνία 31 Δεκεμβρίου 2006. Στο άρθρο 3 της απόφασης 95/252/ΕΚ η ημερομηνία 31 Δεκεμβρίου 2003 αντικαθίσταται από την ημερομηνία 31 Δεκεμβρίου 2004.Άρθρο 2Το άρθρο 1 της απόφασης 97/375/ΕΚ αντικαθίσταται από το ακόλουθο κείμενο:"Άρθρο 1Κατά παρέκκλιση των διατάξεων του άρθρου 17 παράγραφος 1 της οδηγίας 77/388/ΕΟΚ, επιτρέπεται στο Ηνωμένο Βασίλειο να εφαρμόσει ένα προαιρετικό μέτρο μέχρι τις 31 Δεκεμβρίου 2006, βάσει του οποίου οι επιχειρήσεις με ετήσιο κύκλο εργασιών που δεν υπερβαίνει τις 660.000 λίρες στερλίνες θα μεταθέτουν το δικαίωμα προς έκπτωση του φόρου μέχρι τη στιγμή που ο φόρος αυτός θα καταβληθεί στον προμηθευτή."Άρθρο 3Η παρούσα απόφαση απευθύνεται στο Ηνωμένο Βασίλειο.Βρυξέλλες,Για το ΣυμβούλιοΟ Πρόεδρος


|

52010PC0298

Πρόταση Απόφαση του Συμβουλίου για την ανανέωση της έγκρισης για συνέχιση της εμπορίας προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο Bt11 (SYN-BTØ11-1), για την έγκριση τροφίμων και συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11 (SYN-BTØ11-1) σύμφωνα με τον κανονισμό (ΕΚ) αριθ. 1829/2003 και για την κατάργηση της απόφασης 2004/657/EΚ της Επιτροπής (Το κείμενο στη γαλλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)  /* COM/2010/0298 τελικό - NLE 2010/0156 */

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 4.6.2010COM(2010)298 τελικό2010/0156 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την ανανέωση της έγκρισης για συνέχιση της εμπορίας προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο Bt11 (SYN-BTØ11-1), για την έγκριση τροφίμων και συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11 (SYN-BTØ11-1) σύμφωνα με τον κανονισμό (ΕΚ) αριθ. 1829/2003 και για την κατάργηση της απόφασης 2004/657/EΚ της Επιτροπής(Το κείμενο στη γαλλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)ΑΙΤΙΟΛΟΓΙΚΗ ΕΚΘΕΣΗΗ συνημμένη πρόταση απόφασης του Συμβουλίου αφορά την ανανέωση της έγκρισης για συνέχιση της εμπορίας υφιστάμενων τροφίμων και συστατικών τροφίμων που παράγονται από γενετικώς τροποποιημένο αραβόσιτο Bt11, την ανανέωση της έγκρισης για συνέχιση της εμπορίας υφιστάμενων ζωοτροφών που περιέχουν, αποτελούνται ή παράγονται από αραβόσιτο Bt11 και προϊόντων άλλων από τρόφιμα και ζωοτροφές, τα οποία περιέχουν και αποτελούνται από αραβόσιτο Bt11, εκτός της καλλιέργειας, για τα οποία στις 17 Απριλίου 2007 η εταιρεία Syngenta Seeds S.A.S. υπέβαλε αίτηση στην Επιτροπή σύμφωνα με τον κανονισμό (ΕΚ) αριθ. 1829/2003 για τα γενετικώς τροποποιημένα τρόφιμα και ζωοτροφές.Η συνημμένη πρόταση αφορά επίσης την ανανέωση της έγκρισης για διάθεση στην αγορά τροφίμων και συστατικών τροφίμων που περιέχουν ή αποτελούνται από γλυκό αραβόσιτο Bt11, τα οποία έχουν εγκριθεί με την απόφαση 2004/657/ΕΚ της Επιτροπής, και την έγκριση τροφίμων και συστατικών τροφίμων που περιέχουν και αποτελούνται από κτηνοτροφικό αραβόσιτο, τα οποία δεν είχαν λάβει ποτέ έγκριση στην ΕΕ.Στις 17 Φεβρουαρίου 2009 η Ευρωπαϊκή Αρχή για την Ασφάλεια των Τροφίμων εξέδωσε ευνοϊκή γνώμη σύμφωνα με τα άρθρα 6 και 18 του κανονισμού (ΕΚ) αριθ. 1829/2003. Η ΕΑΑΤ έκρινε ότι ο αραβόσιτος Bt11 είναι εξίσου ασφαλής με τον αντίστοιχο μη γενετικώς τροποποιημένο αραβόσιτο όσον αφορά τις πιθανές επιπτώσεις στην υγεία των ανθρώπων και των ζώων ή στο περιβάλλον. Επομένως, κατέληξε στο συμπέρασμα ότι δεν υπάρχουν στοιχεία που να αποδεικνύουν ότι η διάθεση στην αγορά προϊόντων που περιέχουν, αποτελούνται ή παράγονται από αραβόσιτο Bt11 όπως περιγράφεται στην αίτηση ενδέχεται να έχει δυσμενείς επιπτώσεις στην υγεία των ανθρώπων, των ζώων ή στο περιβάλλον στο πλαίσιο των προβλεπόμενων χρήσεών τους.Σε αυτό το πλαίσιο, στις 19 Απριλίου 2010 υποβλήθηκε προς ψηφοφορία στη μόνιμη επιτροπή για την τροφική αλυσίδα και την υγεία των ζώων σχέδιο απόφασης της Επιτροπής για ανανέωση της έγκρισης για συνέχιση της εμπορίας προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο Bt11, για την έγκριση τροφίμων και συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11 και για την κατάργηση της απόφασης 2004/657/ΕΚ της Επιτροπής. Η επιτροπή δεν εξέδωσε γνώμη: 12 κράτη μέλη (167 ψήφοι) ψήφισαν υπέρ, 9 κράτη μέλη (84 ψήφοι) ψήφισαν κατά, 3 κράτη μέλη (46 ψήφοι) απείχαν και 3 κράτη μέλη (48 ψήφοι) δεν εκπροσωπήθηκαν.Συνεπώς, δυνάμει του άρθρου 35 παράγραφος 2 του κανονισμού (ΕΚ) αριθ. 1829/2003 και σύμφωνα με το άρθρο 5 της απόφασης 1999/468/ΕΚ του Συμβουλίου, όπως τροποποιήθηκε με την απόφαση 2006/512/EΚ του Συμβουλίου, η Επιτροπή πρέπει να υποβάλει στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο έχει προθεσμία τριών μηνών για να αποφασίσει με ειδική πλειοψηφία και να ενημερώσει το Ευρωπαϊκό Κοινοβούλιο.2010/0156 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την ανανέωση της έγκρισης για συνέχιση της εμπορίας προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο Bt11 (SYN-BTØ11-1), για την έγκριση τροφίμων και συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11 (SYN-BTØ11-1) σύμφωνα με τον κανονισμό (ΕΚ) αριθ. 1829/2003 και για την κατάργηση της απόφασης 2004/657/EΚ της Επιτροπής(Το κείμενο στη γαλλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης,τον κανονισμό (EΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές[1], και ιδίως το άρθρο 7 παράγραφος 3, το άρθρο 11 παράγραφος 3, το άρθρο 19 παράγραφος 3 και το άρθρο 23 παράγραφος 3,την πρόταση της Ευρωπαϊκής Επιτροπής,Εκτιμώντας τα ακόλουθα:1.  Στις 17 Aπριλίου 2007, η εταιρεία Syngenta Seeds S.A.S., εξ ονόματος της εταιρείας Syngenta Crop Protection AG, υπέβαλε στην Επιτροπή αίτηση, σύμφωνα με τα άρθρα 5, 11, 17 και 23 του κανονισμού (EΚ) αριθ. 1829/2003, για ανανέωση της έγκρισης για συνέχιση της εμπορίας υφιστάμενων τροφίμων και συστατικών τροφίμων που παράγονται από αραβόσιτο Bt11 (συμπεριλαμβανομένων πρόσθετων υλών τροφίμων), και για την ανανέωση της έγκρισης για συνέχιση της εμπορίας υφιστάμενων ζωοτροφών που περιέχουν, αποτελούνται ή παράγονται από αραβόσιτο Bt11 (συμπεριλαμβανομένων πρόσθετων υλών ζωοτροφών και υλικών ζωοτροφών) και προϊόντων άλλων από τρόφιμα και ζωοτροφές, τα οποία περιέχουν και αποτελούνται από αραβόσιτο Bt11, εκτός της καλλιέργειας («η αίτηση») που είχαν προηγουμένως κοινοποιηθεί σύμφωνα με το άρθρο 8 παράγραφος 1 στοιχεία α) και β) και το άρθρο 20 παράγραφος 1 στοιχεία α) και β) του εν λόγω κανονισμού. Η αίτηση καλύπτει επίσης την ανανέωση της έγκρισης για τη διάθεση στην αγορά τροφίμων και συστατικών τροφίμων που έχουν εγκριθεί με την απόφαση 2004/657/ΕΚ της Επιτροπής, της 19ης Μαΐου 2004, για έγκριση της διάθεσης στην αγορά γλυκού αραβοσίτου από γενετικώς τροποποιημένο αραβόσιτο της σειράς Bt11 ως νέου τροφίμου ή νέου συστατικού τροφίμου σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου[2]. Στην αίτησή της, η εταιρεία Syngenta Seeds SA.S. ζητούσε επίσης την έγκριση των τροφίμων και των συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11, τα οποία δεν είχαν ποτέ λάβει έγκριση στην Ένωση.2.  Στις 17 Φεβρουαρίου 2009 η Ευρωπαϊκή Αρχή για την Ασφάλεια των Τροφίμων («ΕΑΑΤ») εξέδωσε ευνοϊκή γνώμη[3] σύμφωνα με τα άρθρα 6 και 18 του κανονισμού (ΕΚ) αριθ. 1829/2003 και κατέληξε στο συμπέρασμα ότι οι νέες πληροφορίες που παρασχέθηκαν στην αίτηση και η βιβλιογραφική ανασκόπηση μετά την προηγούμενη επιστημονική γνωμοδότηση για τον αραβόσιτο Bt11[4] δεν απαιτεί αλλαγές και επανέλαβε το προηγούμενο συμπέρασμα, σύμφωνα με το οποίο ο αραβόσιτος Bt11 είναι εξίσου ασφαλής με τον αντίστοιχο μη γενετικώς τροποποιημένο αραβόσιτο και ότι δεν αναμένεται να έχει δυσμενείς επιπτώσεις στην υγεία των ανθρώπων και των ζώων ή στο περιβάλλον στο πλαίσιο των προβλεπόμενων χρήσεων. Το ίδιο ισχύει για τα προϊόντα που αποτελούν το αντικείμενο της αίτησης.3.  Στη γνώμη της, η ΕΑΑΤ εξέτασε όλα τα συγκεκριμένα ερωτήματα και τις ανησυχίες που διατύπωσαν τα κράτη μέλη στο πλαίσιο της διαβούλευσης με τις εθνικές αρμόδιες αρχές σύμφωνα με το άρθρο 6 παράγραφος 4 και με το άρθρο 18 παράγραφος 4 του κανονισμού (ΕΚ) αριθ. 1829/2003.4.  Στη γνώμη της, η ΕΑΑΤ κατέληξε επίσης στο συμπέρασμα ότι το σχέδιο παρακολούθησης του περιβάλλοντος που υποβλήθηκε από τον αιτούντα και συνίσταται σε γενικό σχέδιο εποπτείας, συνάδει με την προβλεπόμενη χρήση των προϊόντων.5.  Συνεκτιμώντας τα ανωτέρω, το γεγονός ότι η εταιρεία Syngenta Crop Protection AG Switzerland, που ενσωμάτωσε την εταιρεία Syngenta Seeds AG, αποδέκτρια της απόφασης 2004/657, είναι το ίδιο νομικό πρόσωπο εξ ονόματος του οποίου ο αιτών ζήτησε ανανέωση της έγκρισης, το γεγονός ότι η εταιρεία επιβεβαίωσε ότι το πεδίο της αίτησής της καλύπτει και την αίτηση έγκρισης τροφίμων και συστατικών τροφίμων που περιέχουν και αποτελούνται από κτηνοτροφικό αραβόσιτο Bt11 και το γεγονός ότι σκόπευε να ζητήση ανανέωση των προϊόντων που καλύπτονται από την απόφαση 2004/657/EΚ πριν από τη λήξη της έγκρισης που αναφέρεται στην εν λόγω απόφαση, έτσι ώστε να μπορεί να εκδοθεί μία απόφαση που θα καλύπτει αυτά τα προϊόντα με έναρξη ισχύος την ίδια ημερομηνία, πρέπει να της χορηγηθεί ανανέωση της έγκρισης για συνέχιση της εμπορίας των υφιστάμενων προϊόντων, ανανέωση της έγκρισης για τα τρόφιμα και τα συστατικά τροφίμων που περιέχουν, αποτελούνται ή παράγονται από γλυκό αραβόσιτο Bt11 (γλυκό αραβόσιτο νωπό ή κονσερβοποιημένο) και έγκριση των τροφίμων και των συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11. Κατά συνέπεια, η απόφαση 2004/657/ΕΚ πρέπει να καταργηθεί.6.  Πρέπει να αποδοθεί αποκλειστικός αναγνωριστικός κωδικός σε κάθε ΓΤΟ, όπως προβλέπεται στον κανονισμό (ΕΚ) αριθ. 65/2004 της Επιτροπής, της 14ης Ιανουαρίου 2004, για την καθιέρωση συστήματος σχηματισμού και απόδοσης αποκλειστικών αναγνωριστικών κωδικών για τους γενετικά τροποποιημένους οργανισμούς[5].7.  Βάσει της γνώμης της ΕΑΑΤ, δεν φαίνεται ότι είναι απαραίτητες πρόσθετες ειδικές απαιτήσεις επισήμανσης, πέρα από αυτές που προβλέπονται στο άρθρο 13 παράγραφος 1 και στο άρθρο 25 παράγραφος 2 του κανονισμού (EΚ) αριθ. 1829/2003 για τα τρόφιμα, τα συστατικά τροφίμων και τις ζωοτροφές που περιέχουν, αποτελούνται ή παράγονται από αραβόσιτο Bt11. Ωστόσο, προκειμένου να εξασφαλιστεί η χρήση των προϊόντων εντός των ορίων της έγκρισης που προβλέπεται από την παρούσα απόφαση, η επισήμανση ζωοτροφών που περιέχουν ή αποτελούνται από τον ΓΤΟ και άλλων προϊόντων εκτός των τροφίμων και των ζωοτροφών που περιέχουν ή αποτελούνται από τον ΓΤΟ, για τα οποία ζητείται ανανέωση έγκρισης, θα πρέπει να συμπληρώνεται με σαφή ένδειξη ότι τα εν λόγω προϊόντα δεν πρέπει να χρησιμοποιούνται για σκοπούς καλλιέργειας. Ο κάτοχος έγκρισης υποβάλλει ετήσιες εκθέσεις για την εφαρμογή και τα αποτελέσματα των δραστηριοτήτων που ορίζονται στο σχέδιο παρακολούθησης όσον αφορά τις επιπτώσεις στο περιβάλλον. Τα αποτελέσματα αυτά υποβάλλονται σύμφωνα με την απόφαση 2009/770/ΕΚ της Επιτροπής, της 13ης Οκτωβρίου 2009, για καθορισμό τυποποιημένων εντύπων για την υποβολή των αποτελεσμάτων της παρακολούθησης της σκόπιμης ελευθέρωσης γενετικώς τροποποιημένων οργανισμών στο περιβάλλον, με σκοπό τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου[6].8.  Ομοίως, η γνώμη της ΕΑΑΤ δεν δικαιολογεί την επιβολή ειδικών όρων ή περιορισμών για τη διάθεση στην αγορά και/ή ειδικών όρων ή περιορισμών για τη χρήση και το χειρισμό, συμπεριλαμβανομένων των απαιτήσεων παρακολούθησης της χρήσης του τροφίμου και της ζωοτροφής μετά τη διάθεση στην αγορά, ή ειδικών όρων για την προστασία ιδιαίτερων οικοσυστημάτων/του περιβάλλοντος και/ή γεωγραφικών περιοχών, όπως ορίζεται στο άρθρο 6 παράγραφος 5 στοιχείο ε) και στο άρθρο 18 παράγραφος 5 του κανονισμού (EΚ) αριθ. 1829/2003.9.  Το σύνολο των πληροφοριών που αφορούν την έγκριση ή την ανανέωση της έγκρισης των προϊόντων θα πρέπει να καταχωριστούν στο κοινοτικό μητρώο των γενετικώς τροποποιημένων τροφίμων και ζωοτροφών, όπως προβλέπεται στον κανονισμό (ΕΚ) αριθ. 1829/2003.10.  Το άρθρο 4 παράγραφος 6 του κανονισμού (EΚ) αριθ. 1830/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, σχετικά με την ιχνηλασιμότητα και την επισήμανση γενετικώς τροποποιημένων οργανισμών και την ιχνηλασιμότητα τροφίμων και ζωοτροφών που παράγονται από γενετικώς τροποποιημένους οργανισμούς και για την τροποποίηση της οδηγίας 2001/18/ΕΚ[7], προβλέπει απαιτήσεις επισήμανσης για τα προϊόντα που αποτελούνται από ΓΤΟ ή περιέχουν ΓΤΟ.11.  Η παρούσα απόφαση πρέπει να κοινοποιηθεί μέσω του Οργανισμού Ελέγχου της Βιοασφάλειας στα μέρη που προσυπογράφουν το πρωτόκολλο της Καρθαγένης για τη βιοασφάλεια, το οποίο προσαρτάται στη σύμβαση για τη βιολογική ποικιλότητα, σύμφωνα με τις διατάξεις του άρθρου 9 παράγραφος 1 και του άρθρου 15 παράγραφος 2 στοιχείο γ) του κανονισμού (EΚ) αριθ. 1946/2003 του Ευρωπαϊκού Κοινοβουλίου και του Συμβουλίου, της 15ης Ιουλίου 2003, για τις διασυνοριακές διακινήσεις γενετικά τροποποιημένων οργανισμών[8].12.  Ο αιτών υπέβαλε τη γνώμη του σχετικά με τα μέτρα που προβλέπονται στην παρούσα απόφαση.13.  Η μόνιμη επιτροπή για την τροφική αλυσίδα και την υγεία των ζώων δεν διατύπωσε γνώμη εντός της προθεσμίας που καθορίστηκε από τον πρόεδρό της,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Γενετικώς τροποποιημένος οργανισμός και αποκλειστικός αναγνωριστικός κωδικόςΣτον γενετικώς τροποποιημένο αραβόσιτο Bt11 ( Zea mays L. ), όπως ορίζεται στο στοιχείο β) του παραρτήματος της παρούσας απόφασης, αποδίδεται ο αποκλειστικός αναγνωριστικός κωδικός SYN-BTØ11-1, όπως προβλέπεται από τον κανονισμό (ΕΚ) αριθ. 65/2004.Άρθρο 2ΈγκρισηΤα ακόλουθα προϊόντα εγκρίνονται για τους σκοπούς του άρθρου 4 παράγραφος 2 και του άρθρου 16 παράγραφος 2 του κανονισμού (ΕΚ) αριθ. 1829/2003, σύμφωνα με τους όρους που προβλέπονται στην παρούσα απόφαση:α) τρόφιμα και συστατικά τροφίμων που περιέχουν, αποτελούνται ή παράγονται από αραβόσιτο SYN-BTØ11-1·β) ζωοτροφές που περιέχουν, αποτελούνται ή παράγονται από αραβόσιτο SYN-BTØ11-1·γ) προϊόντα, εκτός των τροφίμων και των ζωοτροφών που περιέχουν ή αποτελούνται από αραβόσιτο SYN-BTØ11-1, για τις ίδιες χρήσεις όπως οποιοσδήποτε άλλος αραβόσιτος, εκτός της καλλιέργειας.Άρθρο 3 Επισήμανση1. Για τους σκοπούς των απαιτήσεων επισήμανσης που ορίζονται στο άρθρο 13 παράγραφος 1 και στο άρθρο 25 παράγραφος 2 του κανονισμού (ΕΚ) αριθ. 1829/2003 και στο άρθρο 4 παράγραφος 6 του κανονισμού (EΚ) αριθ. 1830/2003, η «ονομασία του οργανισμού» είναι «αραβόσιτος».2. Η διατύπωση «δεν προορίζεται για καλλιέργεια» αναγράφεται στην επισήμανση και στα συνοδευτικά έγγραφα των προϊόντων που περιέχουν ή αποτελούνται από αραβόσιτο SYN-BTØ11-1, όπως αναφέρεται στο άρθρο 2 στοιχεία β) και γ).Άρθρο 4 Παρακολούθηση των περιβαλλοντικών επιπτώσεων1. Ο κάτοχος έγκρισης εξασφαλίζει την κατάρτιση και την εφαρμογή του σχεδίου παρακολούθησης για τις περιβαλλοντικές επιπτώσεις, όπως ορίζεται στο στοιχείο η) του παραρτήματος.2. Ο κάτοχος έγκρισης υποβάλλει στην Επιτροπή ετήσιες εκθέσεις σχετικά με την εφαρμογή και τα αποτελέσματα των δραστηριοτήτων που ορίζονται στο σχέδιο παρακολούθησης, σύμφωνα με την απόφαση 2009/770/ΕΚ.Άρθρο 5Κοινοτικό μητρώοΟι πληροφορίες που παρατίθενται στο παράρτημα της παρούσας απόφασης καταχωρίζονται στο κοινοτικό μητρώο των γενετικώς τροποποιημένων τροφίμων και ζωοτροφών, όπως προβλέπεται στο άρθρο 28 του κανονισμού (ΕΚ) αριθ. 1829/2003.Άρθρο 6Κάτοχος της έγκρισηςΟ κάτοχος της έγκρισης είναι η εταιρεία Syngenta Seeds S.A.S., Γαλλία, η οποία εκπροσωπεί την εταιρεία Syngenta Crop Protection AG της Ελβετίας.Άρθρο 7 Διάρκεια ισχύοςΗ παρούσα απόφαση ισχύει για περίοδο δέκα (10) ετών από την ημερομηνία έκδοσής της.Άρθρο 8 ΚατάργησηΗ απόφαση 2004/657/ΕΚ της Επιτροπής καταργείται.Άρθρο 9 ΑποδέκτηςΗ παρούσα απόφαση απευθύνεται στην εταιρεία Syngenta Seeds S.A.S., Chemin de l'Hobit 12, BP 27 – F-31790 Saint-Sauveur – France, η οποία εκπροσωπεί την εταιρεία Syngenta Crop Protection AG, Switzerland.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑα) Αιτών και κάτοχος της έγκρισης:Ονομασία: Syngenta Seeds S.A.S.Διεύθυνση: Chemin de l'Hobit 12, BP 27 – F-31790 Saint-Sauveur – FranceΕξ ονόματος της εταιρείας Syngenta Crop Protection AG - Schwarzwaldallee 215 - CH 4058 Basle - Switzerlandβ) Ονομασία και χαρακτηριστικά των προϊόντων:1) Τρόφιμα και συστατικά τροφίμων που περιέχουν, αποτελούνται ή παράγονται από αραβόσιτο SYN-BTØ11-1·2) Ζωοτροφές που περιέχουν, αποτελούνται ή παράγονται από αραβόσιτο SYN-BTØ11-1·3) Προϊόντα, εκτός των τροφίμων και των ζωοτροφών που περιέχουν ή αποτελούνται από αραβόσιτο SYN-BTØ11-1, για τις ίδιες χρήσεις όπως οποιοσδήποτε άλλος αραβόσιτος, εκτός της καλλιέργειας.Ο γενετικώς τροποποιημένος αραβόσιτος της σειράς SYN-BTØ11-1, όπως περιγράφεται στην αίτηση, εκφράζει την πρωτεΐνη Cry1Αb, που προσδίδει προστασία από ορισμένα βλαβερά λεπιδόπτερα έντομα, και την πρωτεΐνη PAT, που προσδίδει αντοχή στο ζιζανιοκτόνο γλυφοσινικό αμμώνιο.γ) Επισήμανση:1) Για τους σκοπούς των ειδικών απαιτήσεων επισήμανσης που ορίζονται στο άρθρο 13 παράγραφος 1 και στο άρθρο 25 παράγραφος 2 του κανονισμού (ΕΚ) αριθ. 1829/2003 και στο άρθρο 4 παράγραφος 6 του κανονισμού (ΕΚ) αριθ. 1830/2003, η «ονομασία του οργανισμού» είναι «αραβόσιτος».2) Η διατύπωση «δεν προορίζεται για καλλιέργεια» αναγράφεται στην επισήμανση και στα συνοδευτικά έγγραφα των προϊόντων που περιέχουν ή αποτελούνται από αραβόσιτο SYN-BTØ11-1, όπως αναφέρεται στο άρθρο 2 στοιχεία β) και γ).δ) Μέθοδος ανίχνευσης:-  Εξειδικευμένη μέθοδος πραγματικού χρόνου που βασίζεται στην PCR (αλυσιδωτή αντίδραση πολυμεράσης) για τον ποσοτικό προσδιορισμό του αραβοσίτου SYN-BTØ11-1-  Επικυρωμένη από το κοινοτικό εργαστήριο αναφοράς που ιδρύθηκε δυνάμει του κανονισμού (ΕΚ) αριθ. 1829/2003 και δημοσιευμένη στη διεύθυνση http://gmo-crl.jrc.ec.europa.eu/statusofdoss.htm-  Υλικό αναφοράς: ERM®-BF412 που διατίθεται μέσω του Ινστιτούτου Υλικών και Μετρήσεων Αναφοράς (IRMM) του Κοινού Κέντρου Ερευνών (ΚΚΕρ) της Ευρωπαϊκής Επιτροπής, στο δικτυακό τόπο https://irmm.jrc.ec.europa.eu/rmcatalogueε) Αποκλειστικός αναγνωριστικός κωδικός:SYN-BTØ11-1στ) Απαιτούμενες πληροφορίες σύμφωνα με το παράρτημα ΙΙ του πρωτοκόλλου της Καρθαγένης για τη βιοασφάλεια που επισυνάπτεται στη σύμβαση για τη βιολογική ποικιλότητα:Οργανισμός Ελέγχου της Βιοασφάλειας, αριθ. εγγραφής: βλ. [ συμπληρώνεται κατά την κοινοποίηση ]ζ) Όροι ή περιορισμοί σχετικά με τη διάθεση στην αγορά, τη χρήση ή το χειρισμό των προϊόντων:Δεν απαιτείται.η) Σχέδιο παρακολούθησηςΣχέδιο παρακολούθησης περιβαλλοντικών επιπτώσεων σύμφωνα με το παράρτημα VII της οδηγίας 2001/18/EΚ.[Σύνδεσμος: σχέδιο που έχει δημοσιευτεί στο διαδίκτυο ]θ) Απαιτήσεις παρακολούθησης μετά τη διάθεση στην αγορά για να χρησιμοποιηθεί το τρόφιμο για ανθρώπινη κατανάλωσηΔεν απαιτείται.Σημείωση: οι σύνδεσμοι προς τα σχετικά έγγραφα ενδέχεται να χρειάζονται τροποποίηση με την πάροδο του χρόνου. Οι τροποποιήσεις αυτές θα γνωστοποιούνται στο κοινό μέσω της επικαιροποίησης του κοινοτικού μητρώου των γενετικώς τροποποιημένων τροφίμων και ζωοτροφών. [1] ΕΕ L 268 της 18.10.2003, σ. 1.[2] ΕΕ L 300 της 25.9.2004, σ. 48.[3] http://registerofquestions.efsa.europa.eu/roqFrontend/questionLoader?question=EFSA-Q-2007-146[4] Γνώμη της ΕΑΑΤ που δημοσιεύτηκε στις 19 Mαΐου 2005 σχετικά με τη διάθεση του αραβοσίτου Bt11 στην αγορά για καλλιέργεια, ζωοτροφές και βιομηχανική κατεργασία -http://registerofquestions.efsa.europa.eu/roqFrontend/questionLoader?question=EFSA-Q-2004-12[5] ΕΕ L 10 της 16.1.2004, σ. 5.[6] ΕΕ L 275 της 21.10.2009, σ. 9.[7] ΕΕ L 268 της 18.10.2003, σ. 24.[8] ΕΕ L 287 της 5.11.2003, σ. 1.